VEGA præsenterer

**Hed sommer i VEGA Klub: Dans juni væk med funky disco, svedig hiphop og international R&B**

*Solen er fremme, dine eksaminer er snart overstået, ferien tegner sig i horisonten, og musikken spiller hele natten lang i Ideal Bar. Der er gode muligheder for at byde sommeren velkommen med funky disco, svedige hiphop-beats og R&B i international klasse.*

Med gode tilbud i baren og fri entré i VEGA Klub resten af måneden er der lagt i ovnen til lune sommeraftener med det nyeste og bedste, som den københavnske dj-scene har at byde på. Vi runder klubsæsonen af med varme rytmer, kolde drinks og internationalt anerkendte dj’s.

**Fredag – WaxWarriors #3 - B-Day Bash**

[WaxWarriors](https://www.facebook.com/WaxWarriors/) bevæger sig hovedsageligt inden for den funky ende af deep house, inspireret af klubscenen i New York, Chicago og England. Deres storsvingende repertoire krydres med en sprød disco - og funklyd. De hotte dj’s ved, hvordan en lun sommerfest skrues sammen. Deres samples er organiske og veleksekverede. Dj-pulten er deres uhæmmede legeplads.

Denne aften indtager WaxWarriors VEGA Klub med en særlig Birthday Edition med bl.a. [Shymon](https://www.facebook.com/djshymon/), [Ryan Dank](https://www.facebook.com/DjRyanDank/) og [Kris Percy](https://www.facebook.com/kris.percy.3) som en del af line-uppet.

**Fakta om aftenen:**

WaxWarriors #3 – B-DAY Bash

Fredag den 10. Juni 2016 kl. 23.00

Ideal Bar, Enghavevej 40, 1674 København V

Fri entré

[Læs mere om arrangementet her](http://vega.dk/event/vega-klub%3A-waxwarriors-%233---b-day-party-22471)

**Lørdag – Club Supreme m. DJ Typhoon & Friends**

En af dansk hiphops grand old men, [DJ Typhoon](https://www.facebook.com/Dj-Typhoon-Copenhagen-208010325918133/?fref=ts), inviterer sammen med venner til fest i VEGA Klub, når Club Supreme holder sommerafslutning den 11. juni. DJ Typhoon har stået for nogle af sæsonens største VEGA Klub-fester, og denne aften gentager vi successen.

Forvent både klassiske hits og nye bangers inden for genrene hiphop, R&B og dancehall, når Typhoon og nogle af byens dygtigste dj's indenfor urban-genren sørger for beats, du kan feste og danse til.

**Fakta om aftenen:**

DJ Typhoon & Friends

Lørdag den 11. Juni 2016 kl. 23.00

Ideal Bar, Enghavevej 40, 1674 København V

Fri entré

[Læs mere om arrangementet her](http://vega.dk/event/vega-klub%3A-club-supreme-22474)

**Lørdag – R&B Jamboree m. DJ Soulchild + Mix Syndicate Denmark**

[Mix Syndicate](http://www.themixsyndicate.com/) er et internationalt dj-crew, som blev startet i New York af legendariske DJ Latin Prince. I dag er det en samling af elite dj's fra hele verden, bl.a. Jason Rivera ([Dj Whut](https://www.facebook.com/jaywhutrivera)!), som er dansk repræsentant.

Han er også vært denne aften, hvor vi endnu engang tager hul på vores resident R&B Klub "R&B Jamboree". Det bliver en aften, hvor vi guider jer gennem R&B, soul & neo soul fra 80'erne og 90'erne frem til i dag.

Vi har også inviteret en af Europas bedste og mest dedikerede R&B-dj's fra Schweiz.

[Dj Soulchild](https://www.facebook.com/therealdjsoulchild) er kendt for sine remixes, hvor han tager nyere R&B sange og giver dem en old school 90’er lyd til.

**Fakta om aftenen:**

R&B Jamboree m. DJ Souldchild + Mix Syndicate Denmark

Lørdag den 18. Juni 2016 kl. 23.00

Ideal Bar, Enghavevej 40, 1674 København V

Fri entré

[Læs mere om arrangementet her](http://vega.dk/event/vega-klub%3A-r%26b-jamboree-22478)

**Bartilbud i juni måned:** Vodka & Redbull til 50 kr.